贈訥相
作者：葉適
朝代：宋

paragraphs: 柯山訥相醜形模，以相獲妍如子都。
每將氣色較官簿，初若搏影終探符。
劉公實，陞提刑。
丘宗卿，加龍圖。
就中兩說最稱驗，余耳所逮非人誣。
汎言心事依勸戒，多假名器煩邀呼。
君門九重遠萬里，求者爭道分榮枯。
一身暫寄百骸聚，楦彼朱紫誰頭顱。
子其惜術無浪許，恐負西山之饑夫。